यूनिवर्सिटी बवाल का लाइव वीडियो खूब सुर्खियां बटोर रहा है और इसके पीछे की वजह इसमें दिख रहा घटनाक्रम है। दरअसल वीडियो में दिख रहा है कि कुछ छात्र नेता पुलिस अधिकारियों से बहस कर रहे होते हैं। इस दौरान आपस में गहमागहमी के साथ झड़प का क्रम काफी तेज हो जाता है और छात्रों को समझाने बुझाने के बीच ही एसपी सिटी भड़क जाते हैं और छात्रों को खदेड़कर कैंपस से बाहर करने का आदेश देते हैं। कैंपस के अंदर मौजूद फोर्स छात्रों को दौड़ा लेती है और कैंपस के अंदर भगदड़ मच जाती है। इसी बीच छात्रों द्वारा पथराव शुरू हो जाता है और लोग अपना सर बचाकर भागना शुरु कर देते हैं। आक्रोशित छात्र सड़क पर पहुंचते हैं तो उनके गुस्से का शिकार पुलिस की जीप बन जाती है।